

REPUBLIKA HRVATSKA

OPĆINSKI SUD U KOPRIVNICI

48000 KOPRIVNICA-Hrvatske državnosti 5

KOMISIJA ZA PROVEDBU OGLASA

Broj: 7 Su-154/2021-13.

Koprivnica, 19. svibnja 2021.

Na temelju članka 4. i članka 10. do 14. Uredbe o raspisivanju i provedbi javnog natječaja i internog oglasa u državnoj službi („NN“ 78/17 i 89/19) Komisija za provedbu Oglasa, objavljenog na web-stranicama Ministarstva pravosuđa i uprave, Hrvatskog zavoda za zapošljavanje i Općinskog suda u Koprivnici za prijam službenika u državnu službu u Općinski sud u Koprivnici, na radno mjesto III. vrste administrativni referent – upisničar – 1 jedan izvršitelj/ica na određeno vrijeme, daje slijedeću :

**OBAVIJEST KANDIDATIMA O DANU ODRŽAVANJA**

**I NAČINU PROVEDBE POSTUPKA TESTIRANJA**

Testiranje kandidata koji su podnijeli pravodobne i uredne prijave na oglas za prijam u državnu službu na određeno vrijeme u Općinski sud u Koprivnici na radno mjesto III. vrste administrativni referent – upisničar – 1 jedan izvršitelj/ica i ispunjavaju formalne uvjete objavljene u Oglasu održati će se u zgradi **„Palača pravde“ u Koprivnici na adresi Hrvatske državnosti 5a,** (kandidati koji su podnijeli pravodobne i uredne prijave i ispunjavaju formalne uvjete su o navedenom obaviješteni putem elektroničke pošte).

Testiranje će se održati

**dana 25. svibnja 2021. s početkom u 08,00 sati.**

Osobe koje ne ispunjavaju formalne uvjete ili nisu podnijele pravovremene i uredne prijave na Oglas, ne smatraju se kandidatima i o tome su pisano obaviještene putem elektroničke pošte.

Kandidat koji nije pristupio testiranju više se ne smatra kandidatom u postupku i smatra se da je povukao prijavu na Oglas.

Po dolasku u zgradu „Palača pravde“ na adresi Koprivnica, Hrvatske državnosti 5a od kandidata će biti zatraženo predočenje odgovarajuće isprave radi utvrđivanja identiteta. Kandidati koji ne mogu dokazati identitet, osobe koje nisu ispunile formalne uvjete i za koje se utvrdi da nisu podnijele prijavu na Oglas ne mogu pristupiti testiranju.

Testiranju mogu pristupiti samo kandidati koji dođu u zakazano vrijeme.

Po utvrđivanju identiteta kandidati će biti upućeni u prostoriju u kojoj će se održavati testiranje.

Postupak testiranja : testiranje se provodi u dvije faze i razgovora odnosno intervjua.

**Prva faza:**

* U prvu fazu testiranja upućuju se svi kandidati koji ispunjavaju formalne uvjete iz Oglasa, a čije su prijave pravodobne i potpune.. Prva faza sastoji se od pisane provjere poznavanja osnova ustavnog ustrojstva Ustava Republike Hrvatske i Sudskog poslovnika.
* Pisana provjera poznavanja osnova ustavnog ustrojstva Ustava Republike Hrvatske i Sudskog poslovnika sadržavati će 10 (deset) pitanja i trajati će 15 (petnaest) minuta.
* Pisana provjera poznavanja osnova ustavnog ustrojstva Ustava Republike Hrvatske i Sudskog poslovnika vrednuje se bodovima od 0 do 10 (nula do deset), s napomenom da pitanje može imati više od jednog točnog odgovora, a samo u potpunosti točan odgovor na pitanje donosi jedan bod uz napomenu da se djelomično točni odgovori neće priznavati kao točan odgovor. Smatra se da je kandidat zadovoljio u prvoj fazi ako je dobio najmanje 5 (pet) bodova.

**Druga faza:**

* U drugu fazu testiranja upućuje se 15 (petnaest) kandidata koji su ostvarili najbolje rezultate u prvoj fazi testiranja. Ako je u prvoj fazi testiranja zadovoljilo manje od 15 kandidata, u drugu fazu testiranja pozvat će se svi kandidati koji su zadovoljili u prvoj fazi testiranja. Druga faza testiranja sastoji se od provjere poznavanja znanja rada na računalu. Provjera poznavanja znanja rada na računali se sastoji od 10 (deset) zadataka i vrednuje se bodovima od 0 do 10 (nula do deset), a samo u potpunosti izvršen zadatak donosi jedan bod, uz napomenu da se djelomično izvršeni zadaci neće priznavati.
* Provjera poznavanja rada na računalu provodi se na način da se u zadanom roku izvrše radnje koje obuhvaćaju poznavanje osnova rada na računalu.
* Svaki kandidat će imati na raspolaganju osobno računalo sa MS Office 2010,
* Vrijeme provjere poznavanja rada na računalu trajati će 15 (petnaest) minuta.
* Smatra se da je kandidat zadovoljio u drugoj fazi ako je dobio najmanje 5 (pet) bodova.

**Razgovor (intervju):**

* Na razgovor (intervju) pozvat će se 10 kandidata koji su ostvarili ukupno najviše bodova u prvoj i drugoj fazi testiranja. Ako je u drugoj fazi testiranja zadovoljilo manje od 10 kandidata, na razgovor (intervju) će se pozvati svi kandidati koji su zadovoljili u drugoj fazi testiranja.
* Na razgovor (intervju) biti će, upućeni, odmah nakon završetka druge faze testiranja.
* Razgovor (intervju) provodi Komisija za provedbu Oglasa, a koja u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovu dosadašnjem radu.
* Rezultati razgovora odnosno intervjua vrednuju se bodovima od 0 do 10 (nula do deset).
* Smatra se da je kandidat zadovoljio na razgovoru odnosno intervjuu ako je dobio najmanje 5 (pet) bodova.
* Nakon provedenog razgovora odnosno intervjua Komisija utvrđuje rang-listu kandidata prema ukupnom broju bodova ostvarenih na pisanoj provjeri poznavanja osnova ustavnog ustrojstva Ustava Republike Hrvatske i Sudskog poslovnika, provjeri poznavanja znanja rada na računalu i razgovora odnosno intervjua.
* Nakon provedenog postupka Komisija dostavlja čelniku tijela izvješće o provedenom postupku, koje potpisuju svi članovi Komisije. Uz izvješće se prilaže i rang-lista kandidata.

**Za vrijeme testiranja kandidati :**• se ne smiju služiti literaturom i zabilješkama,   
• tijekom testiranja ne smiju napuštati prostoriju u kojoj se odvija testiranje,   
• moraju obavezno isključiti mobitele,

• mogu napustiti prostoriju u kojoj se odvija testiranje nakon predaje testa ili ako odustaju od testiranja,

• u slučaju da kod testiranja ostane samo jedan kandidat koji nije završio s testiranjem pretposljednji kandidat koji je završio s testiranjem dužan je ostati u prostoriji u kojoj se vrši testiranje dok i posljednji kandidat ne završi.

Kandidati koji će se ponašati neprimjereno ili će prekršiti jedno od gore navedenih pravila bit će udaljeni s testiranja i njihov rezultat i rad Komisija neće priznati niti ocijeniti.

**NAPOMENA :**

* Kandidati su dužni, prilikom ulaska u prostorije gdje će se vršiti testiranje sami nanijeti dezinficijens na ruke koji će se nalaziti na ulazu u prostorije,
* Kandidati su dužni sa sobom donijeti kemijsku olovku kojom će rješavati pisanu provjeru znanja,
* Kandidati u prostoriju ulaze i izlaze jedan po jedan te su se prilikom ulaska i izlaska iz prostorija dužni pridržavati propisanog razmaka od najmanje 1,5 metar,
* Kandidati su obavezni nositi maske,
* Kandidati ne trebaju nositi rukavice, osim ako imaju oštećenja kože i noktiju na rukama

KOMISIJA ZA PROVEDBU OGLASA